
Ova raspravica štampana je u »Samo¬ 
borskom Listu«. Izdajem ju posebice otisnutu. 
Želim pobuditi u hrvatskoj javnosti zanimanje 
za našu pučku crkvenu popijevku. Hoću ovim 
recima upozoriti na nastojanje hrvatskog ce- 
cilijanstva, kojemu je jedna od glavnih za¬ 
daća: preporoditi i gojiti pučku crkvenu po¬ 
pijevku u duhu crkvenom i narodnom. 

Kako je ta popijevka jedna grana naše 
hrvatske kulture, to će zanimati za cijelo sva¬ 
kog naobraženog Hrvata. 


Pisac. 






Papa Pijo X. izdao je 22. studenoga 
1903. «Motu proprio«, koji se smatra juri- 
dičkim zakonikom za crkvenu glazbu katoli¬ 
čke crkve. Prema tomu zakoniku spadaju 
medju vrste crkvene glazbe: 1. gregorijan¬ 
ski koral; 2. klasična vokalna polifonija; 3. 
moderna glazba po uzoru i stilu klasične 
polifonije. 

Pucka crkvena popijevka u strogom 
smislu ne može se' ubrajati u crkvenu glazbu, 
jer ne rabi liturgični tekst i jezik, koji je za 
katoličku crkvu, uz neke iznimke, latinski. No 
pučka popijevka stekla si je već pravo u 
crkvi, ona u mnogim slučajevima nadomješta 
pravu crkvenu glazbu, zato se smatra i nju 
nekom vrstom crkvene glazbe. 

Pučka crkvena p o p i j evkajest 
ono pjevanje, što ga pjeva puku 
svom narodnom jeziku kod službe 
Božje i drugih svetih čina. 

Glazbeni učenjak dr. Petar Wagner 
govoreć o pučkoj crkvenoj pjesmi (eacilia- 
Breslau) ubraja ju više u duhovnu ili n a- 
božnu glazbu. On naime strogo luči Cr¬ 
kvenu-glazbu od duhovne pa veli: »Crkvena 
je glazba liturgična, ona je sastavni dio bogo¬ 
služja, mora se dakle podvrgavati zakonima i 
duhu liturgije. Duhovna je glazba slobodnija. 



Ona treba samo općenite nabožne misli zao- 
djeti u lijepo umjetničko ruho i pri tom se 
može služiti sredstvima i svjetovne glazbe. 
Ona se očituje u pjevanju pobožnih pjesama 
.mladeži i puka. Svaki narod imade pravo u 
svojem jeziku izražavati svoja nabožna čuv¬ 
stva, svojim jezikom Boga slaviti.* 

Ovo se mnijenje učenog profesora freiburš- 
kog slaže s propisima crkve. Pučko pjevanje u 
narodnom jeziku nije liturgično pjevanje. Crkva 
mu pripušta mjestb u svetištu, samo traži, da 
bude crkve dostojno. Ta i to pjevanje 
kadro je iskazivati štovanje Bogu i svetima, 
i ono je podesno izrazivati religijska čuvstva, 
poticati vjernike na pobožnost, a to je opće¬ 
nita svrha crkvene glazbe. > 

Liturgijski jezik katoličke crkve jest la¬ 
tinski. Gdje je crkva dozvolila iznimku, dala 
povlasticu-narodnu liturgiju n. pr. nama Hr¬ 
vatima u nekim dijelovima Hrvatske staro 
slovjensku, tu je onda pjevanje u starom 
slovjenskom jeziku' liturgično pjevanje. 

Uvažiti treba ovo. Crkva ne brani pje¬ 
vanja u narodnom jeziku kod tihe sv. mise, 
kod večernjica, procesija, prije i poslije pro¬ 
povijedi, dakle kod mnogih sv. čina. Ona 
traži samo kod pjevane sv. mise 
liturgični jezik i potpuni litur-. 
g i j s k i tekst. Pa i tu dozvoljava (spome¬ 
nuti Motu proprio) poslije »Benedictus« (po¬ 
slije Podizanja) pjesmicu u čast presv. olt. 
sakramentu i nakon otpjevanog propisanog 
• olfertorija* takodjer pjesmicu u narodnom je¬ 
ziku, samo traži, da budu riječi tih pjesmica 
od crkve odobrene. 








Kako se vidi crkva ne isključuje narodni 
pjer iz bogoslužja. Hi odredbe pape Pija X. 
u ‘Motu proprio* nijesu nove, one samo ope¬ 
tuju starije zakone. 

To su eto crkvene odredbe, no radi 
nepoznavanja latinskog jezika, radi nesta¬ 
šice pjevačkih sila i crkvenih zborova, 
napose u selima i manjim mjestima, radi na¬ 
cionalnog osjećanja mnogi biskupi u katoli¬ 
čkoj crkvi, pa i naši hrvatski, toleriraju i kod 
pjevane sv. mise pjevanje u narodnom jeziku. 
Ta baš kod nas Hrvata izuzev stolnih crkvi, 
gdjekojeg samostana i koje gradske crkve, 
pučka crkvena pjesma jedina je vrsta crkvene 
glazbe, koja se u crkvi i čuje. Samo kad bi 
ta bila uvijek crkvenog duha i narodnog 
karaktera! 

Nakon ovih općenitih principa možemo 
preći sad na historijski razvitak naše crkvene 
pjesme. 






i. 

Pučku crkvenu popijevku imade svaki 
narod od davnine, jer to pravo, slaviti Boga 
u svom jeziku, svaki si je narod izvojštio. 
Obično se tvrdi, da je pučka crkvena pjesma 
djelo reformacije, no to je sasvim krivo mi¬ 
šljenje. Mnogi glazbeni učenjaci tvrde, da već 
koral t. j. jednoglasno pjevanje kršćanske 
crkve iz prvih vijekova imade svoj izvor u 
narodnoj pjesmi grčkoj i drugih naroda. Davno 
prije Lutera imali su pojedini kršćanski na¬ 
rodi svojih crkvenih pjesama, pa i mi Hrvati 
kako će se podlije viditi. Reformatori su mnoge 
crkvene pjesme prekrojili prema svojoj nauci 
i uvrstili ih u svoje pjesmarice. Te pučke 
Crkvene pjesme znatno su pripomogle Širenju 
reformacije, zato su reformatori (protestanti) 
i kod Nijemaca i kod drugih naroda uz-bo¬ 
goslovne spise izdavali i crkvene pjesme. 
Slovenci su već g. 1550. s prvom slovenskom 
knjigom Trubarovim ‘Catechismusom* dobili 
6 pjesama a nekoliko godina kasnije i slo¬ 
vensku crkvenu pjesmaricu, koja je doživjela 
više izdanja. (Janko Barle: Sv. Cecilija 1915 . 
Crkvene pjesme O. N. Krajačevića.) 

Figuralna i instrumentalna glazba u 18, 

stoljeću potisnula je katoličku crkvenu popi- 









jevku, đok su protestanti brižno njegovali i 
čuvali svoje crkvene pjesme, koje oni zovu 
«k o rali*. 

Kako je poznato i kod nas Hrvata ku¬ 
šalo se širiti protestantizam, ali uz neznatne 
uspjehe, trud je ostao jalov. Dali su refor¬ 
matori upotrijebili postojeće koje naše pučke 
crkvene pjesme te ih prekrojili za propa¬ 
gandu svoje nauke ili su nam rivali njemačke 
pjesme, nije nam poznato. 

Da je hrvatski narod imao rano crkve¬ 
nih pjesama, to je izvan svake sumnje, jer 
Hrvat ne može biti bez pjesme. Do najnovi¬ 
jeg vremena povijest je naše crkvene pjesme 
bila još sasma neistražena. Glazbena smotra- 
*Sv. Cecilija* (pokrenuo ju pisac sa par glaz¬ 
benika u Zagrebu 1907) počela je otkrivati 
tu granu naše kulture. Janku B a r 1 e u, sada- 
njem uredniku «Sv. Cecilije* pripada u tom 
pogledu najveća zasluga. On se dao na taj 
posao, da iznese na svjetlo stare naše hrvat¬ 
ske pučke crkvene pjesme držeći sasvim is¬ 
pravnoj’ da će se samo na tom temelju moći 
provesti reforma naše crkvene popijevke. 

Sve do nedavna držali smo, da je naj¬ 
starije vrelo naše hrvatske crkvene popijevke 
kantual zvan «Cithara octochorda« iz godine 
1757. Kad tamo J. Barle, R. Strohal, dr. J. 
Mantuai^i nadjoše još starijih vrela. Dapače 
Barle pronašao je, da je »Cithara« iz god. 
1757. već treće izdanje dok prvo potiče iz 
god. 1701., a drugo iz g. 1723. 

Rudolf Strohal, revni istraživaoc naše 
glagolske literature, pronašao je u starim hr- 

vatskim glagolskim rukopisima od 14.—18. 
stoljeća više hrvatskih crkvenih pjesama. 
Strohal je izdao: .Zbirku starih hrvatskih 
crkvenih pjesama *. (Zagreb god. 1916. 
64 stranice). To su -stare naše popijevke, koje 
su se pjevale po hrvatskim crkvama u senj- 
sko-modruškoj biskupiji zatim, po istarskim 
i dalmatinskim biskupijama a djelomice i u 
■* zagrebačkoj nadbiskupiji, osobito u karlovač¬ 
kom kraju. Pjesmarica ta sadržaje samo tek¬ 
stove pjesama, napjevi nijesu pobilježeni. Na¬ 
pjevi su sadržani ponešto u tradiciji po Dalma¬ 
ciji i otocima. O napjevima tiju pjesama pisao je 
Josip Vajs, umni češki' svećenik, koji se 
bavio našom glagolskom knjigom. (»Starine« 
Jugoslavenske akademije u Zagrebu i u Ja- 
gićevom »Arhivu*.) O najstarijoj poznatoj hr 
vatskoj crkvenoj pjesmi božičnoj iz g. 1320. 
i o trim uskrsnim iz god. 1492. pisao je R. 
Strohal napose u »Sv. Ceciliji« 1916. str. 33, 
i 65. 

Kako je božična pjesma iz g. 1320., što 
ju je našao R. Strohal u zborniku glagolskom 
naše akademije, najstariji sačuvani 
pjesnički spomenik hrvatske knji¬ 
ge, što je do sada nadjen, to ću tu pjesmu 
navesti. (»Sv. Cecilija 1916. str. 34.) 

Bog se rodi v Vitliomi, 

Devju silu tagda slomi 
Gradu ime tako biše, 

Kako boži prorok piše. 

Tu pastiri^ blizu stahu 
Pri ovčicah i ne sp*hu. 







Sviflost boše na nih priđe, 
Pred kov noćna t’ma otide. 
Anjeli se čudovahu 
Glasom k bogu vsi vapehu 
Množanstvo anjel tu viehu 
Slavu božiju ki poehu. 

Edan agjel do nih teče 
I prišad im tako reče: 

*E vam danas radost pravlju 
I na put vas e nastavlju, 
Spasite! se rodi danas, 

Ki e prišal z neba za nas, 

Ne kasnite dulgo stati, 

Oćete ga blizu naiti 
Povit leži v' Vitliomi 
U eslceh v tuem domi.» 

Kad pastiri to slišaše, 

Duhom svetim se važgaše, 
Ter se na vkup zgovoriše 
Ednim glasom vsi rekoše: 
»Potacimo v Vitliomu, 
Potacimo k božju domu, 
Pogledajmo bože grada, 
Pozdravimo boga mlada! 

Oni tamo skoro takše 
I naidoše čudo vekše, 

Diva sina povieše, 

Ki vsim svitom, obladaše, 
Travici mu prostiraše, 

Bog v eslceh počivaše. 
Mladenac e slai meda 
Ki na pravih šladko gleda. 
Volak zimu otgonaše, 

Oslak mu se poklanaše. 


Škoti boga znahu tada 
A grišnik ga ne zna sada, 

Pastiri se povratiše 
Glasom boga pohvališe. 

Slavu božju ku vidiše, 

I družim ju. navistiše. 

O Isuse, boži sinu, 

Slava budi tebi vinu! 

Sinu boži budi hvalen, 

V vse veki vekom, Amen ! 

Strohal drži, da je ta pjesma nastala u 
području senjsko-modruške biskupije, možda 
u Vinodolu, jer ima osebina starog vinodol¬ 
skog narječja. 

Dr. Josip Mantuani, ravnatelj zem. 
muzeja u Ljubljani i glazbeni historik sloven¬ 
ski, našao je u Beču prigodom glazbene iz¬ 
ložbe g. 1892. „ Hrvatsku crkvenu pjesma¬ 
ricu “ iz g. 1635. od Atanazija Georgicea. 
U «Sv. Ceciliji» 1915. svezak IV., V., VI. na¬ 
pisao je Mantuani raspravu o tom djelu. Na¬ 
slov je pjesmarici ovaj: * Pismi za naypo- 
glavltiye, naysvetiye i nayve»ellye dni svega 
godischla sloxene i kako se u organe syed¬ 
nim glasom mogu spivatl napravgllnt po Ata- 
nasiu Georgiceuu Beču. Iz Prltiskopisa Malta 
Formike. Uto gospodina našega Isukarsta 
1635. 

A. Georgiceo (Georgičević) umro je oko 
g. 1640. Bio je član ugledne porodice iz Dal¬ 
macije, valjda Splićanin. Posjedovao je veliko 
znanje i spremu, pa ga je car Ferdinand II. 
imenovao svojim savjetnikom i povjeravao 
mu razne misije i poslanstva. Darovao mu je 






zato imanje Svarča kod Karlovca. Georgiceo 
bavio se literaturom, pa je izdao par knjižica 
duhovnog sadržaja. Poezija mu je slaba, proza 
bolja, kako tvrde naši literarni historici. U 
pjesmarici nalazi se ne samo tekst pjesama 
već i napjevi, po tom je Georgiceo bio i 
skladatelj. 

Dr. Mantuani donosi u »Sv. Ceciliji« i 
napjeve iz te pjesmarice i to: za Advent, 
Božić, Uskrs, Spasovo, Duhove, Tijelovo, Sve 
Svete po jednu a u čast Mariji 4 pjesme. U 
spomenutoj raspravi ocjenjujuć rad Georgi- 
ceov veli dr. Mantuani: »Georgiceo’ pruža 
nam u svojim pjesmama- glazbu na tudjoj, 
talijanskoj podlozi, no ipak ja kušao pogo¬ 
diti popularni (pučki) ton. Posvema mu to 
nije uspjelo, a nije ni začudno. Uzgoj, koji 
je nazrijevao u starim klasicima s njegovom 
matematičnom umjerenosti, uzor svega umjet¬ 
ničkog rada f stvaranja, odviše je uplivisao 
i na našeg Georgicea. Narodno pjevanje bilo 
je izobraženim one dobe gotovo barbarstvo. 
Upravo to je prouzročilo, da smo izgubili iz 
naše narodne jugoslavenske glazbene riznice 
mnogo pjesama i napjeva. Tim je on zasluž¬ 
niji, što je unatoč tomu išao za tim, da se sa 
svojim napjevima približi pučkom čuvstvova¬ 
nju. Upravo zato način umjetnog skladanja po 
načelima 17. vijeka ne može umanjiti velikih 
zasluga nušega Georgicea. Valja pomisliti, da 
mu je bila prema tadanjim prilikama druga 
svrha: on je imao svojim zemljacima dati 
dogmatično pravilne pjesme, da ih pjevaju 
kod službe Božje i razmatraju istine, koje je 

odredila sv. crkva za dotični blagdan. Pa kako 
bi u tekstu željeli ovdje ondje većeg poleta, 
tako zaostaje i glazba u prostonarodnim ob¬ 
licima je se nehotice odijeva u izobražene 
{orme, pošto je i tekst izvirao iz učenosti* 

— Tako dr. Mantuani o Georgičeovim pjes¬ 
mama. Glazbeni prilog »Sv. Cecilije« god. 
1915. i 1916. donesao je 2 pjesme Georgi- 
ceove i to: »Kraljice nebeska* i »Majko 
naša« po' harmonizaciji- dr. Mantuanija. 

Daljnje vrelo za povijest naše hrvatske 
pučke crkvene popijevke jesu pjesme 0. Ni¬ 
kole Krajačevića. Janko Barle našao je 
u knjižnici naše akademije djelce: .Molit¬ 
vene knysicxe u , koje je štampano u Po- 
žunu g. 1640. Prikaz toga djelca iznosi Barle 
u »Sv. Ceciliji« 1915. u 1. i. 2. svesku. To 
je molilvenik, koga je sastavio Isusovac O. 
Nikola Krajačević. Taj je Krajačević bio naj¬ 
prije svjetovni svećenik, kasnije kanonik za¬ 
grebački, nappkon je otišao u isusovački red. 
Umro je u Zagrebu 1653. 

U predgovoru molitvenika kaže Kraja- 
ačević, da se dao na pjevanje nabožnih pje¬ 
sama,-da iskorijeni u hrvatskom narodu razne 
pučke ljubavne pjesme — pogane, lotrene, 
nečiste kako on to kaže. Većina je tih pje¬ 
sama, ponovno štampana u »Szveti evangeli- 
omi«, što je dao tiskati u Grazu 1651. zagre¬ 
bački biskup Petar Petretić. 

Dakako u obim knjižicama nalaze se r 
samo tekstovi pjesama, napjevi ne. 

Nakon potanje analize tiju pjesama tvrdi 
Barle: 1. sve pjesme nijesu od Krajačevića, 



osobito ne božične; 2. pjesme su slabe pjes¬ 
ničke vrijednosti, većim su dijelom prijevod 
latinskih; 3. Krajačević je malo odviše rigo- 
rozan držeći narodne pjesme za pogane, lo- 
trene i nečiste i hoteći iskorijeniti te pjesme, 
pa narodu narinuti da i izvan crkve pjeva 
nabožne pjesme; 4. Krajačević je jednostavno 
narodnim napjevima podmetnuo tekst nabož- 
nog sadržaja a to je baš zlo, jer crkvena 
glazba treba da se kloni svega onog što je 
svjetovno. Nakon što je nadjena »Pavlinska 
pjesmarica« iz g. 1644., znade se i za napjeve 
tih pjesama. 

Ovo su eto prvi 'Spomenici i najstarija 
vrela za našu hrvatsku pučku crkvenu popi¬ 
jevku., Ti spomenici dokazuju, da smo Hrvati 
i u doba onih silnih ratova bavili se kultur¬ 
nim radom. Iz njih se vidi, da smo i u po¬ 
gledu glazbe, naročito crkvene, bili u kolu 
ostalih prosvjetljenih naroda Europe. Ako i ne¬ 
maju te stvari osobite glazbene vrijednosti, 
ipak su spomena vrijedne, dokaz su našeg 
rada, naše kulture. 

Daleko važnije vrelo za našu crkvenu 
pjesmu pjesmu je»t .Pavlinska pjesma¬ 
rica iz g. 1644.“. Janko Barle našao je tu 
rukopisnu knjižicu u našoj sveučilišnoj bibli¬ 
oteci i napisao o njoj, oveću raspravu u ov. 
Ceciliji» god. 1916. svezak I.—VI. i g.-1917. 
svezak I.—VI. Rasprava je otisnuta i u po¬ 
sebnoj knjižici 1913. (39 štampanih stranica.) 

Barle je pjesmaricu kritički prikazao. 
Analizirao je i donesao sve tekstove i napjeve 
svih hrvatskih pjesama prema modernim no¬ 


tama. Neću ovdje pobliže govoriti o toj pjes¬ 
marici. Koga zanima stvar potanje, neka si 
pročita spomenutu raspravu. Napomenut ću 
samo glavni je stvari. 

‘ Barle tvrdi da je pisar te pjesmarice bio 
glazben čovjek, jer je korektno pisao koralne 
note. Sam valjda nije skladao te napjeve, već 
je iz raznih kantuala prikupio pjesme, koje 
su se onda pjevale po pavlinskim samosta¬ 
nima a i drugim crkvama naše domovine. 
Bit će da je rabio i starije zbirke. Rukopis 
je pisan u užoj Hrvatskoj, u jednom pavlin¬ 
skom samostanu, valjda u Lepoglavi. Ova 
pjesmarica dokazuje, da je postojao vez i u 
crkvenoj pjesmi, izmedju naše domovine i 
srednje Evrope, ponajpače Njemačke. Ima 
ovdje pjesama, koje su i po tekstu i napjevu 
uzete iz sredovječne bimnologije. To im ne 
umanjuje vrijednost, već naprotiv dokazuje, 
da smo i u ono burno vrijeme ratova bavili 
se kulturnim radom i budno pratili savremene 
tečevine drugih naroda. Još je jedna vrijed¬ 
nost ove pjesmarice a to je ta, što su pjesme 
u njoj ritmizovane,. dok u «Cithari« ni jesu. 
Vrijednost je dakle ove pjesmarice velika. 

Barle je objelodanio 42 pjesme. Svaku 
analizira i isporedjuje sa »Citharom«. 15 je 
pjesama bez napjeva, 12 ih je uzeto iz sre¬ 
dovječne latinske himnologije, 21 se nalazi 
u sva tri izdanja «Cithare» a 23 se nalaze 
prvi put u ovoj pjesmarici. I u ovoj pjesma¬ 
rici vidi se utjecaj rimskog korala a i svje¬ 
tovne narodne pjesme. Svakojako je drago- 

cjen prilog za razvoj naše pučke crkvene 
pjesme, na koji se mora obazirati i ugledati. 

Iza »Pavlinske pjesmarice« dolazi na 
red važno vrelo po našu crkvenu popijevku 
a to je .Cithara octochorda“ Do- ne¬ 
davna se držalo općenito, da postoji samo 
jedna »Cithara« i to ona, koja je tiskana u 
Zagrebu kod Antuna Reinera g. 1757. Janko 
Barle istražujući ta vrela otkrio je, da su još ■ 
2 »Cithare« i to: Prva da je štampana u Beču 
1701. kod Leopotda Voigta a izdana troškom 
velikog crkvenog mecene kanonika zagreba¬ 
čkog Ivana Z n i k e. (Jedan primjerak toga iz 
danja ima naša sveučilišna biblioteka). Druga 
»Cithara« izašla je troškom kaptola zagreba¬ 
čkoga g. 1723. takodjer u Beču kod Domi¬ 
nika Voigta. U glavnom se podudara sa pr-' 
vom, samo je potpunija, ima napjeva, kojih u 
prvoj nema. Treću je »Citharu octochordu« 
izdala stolna crkva zagrebačka 1757. (Cantus 
sacri latino-croatici. 300 stranica). Dijeli se u 
osam dijelova otud naziv »octochorda« ili 
hrvatski »osmostruna*. 

Imam pri ruci »Citharu« iz g. 1757,, 
dakle treće izdanje što ga - je izdala »Alma " 
et vetussima cathedralis ecdesia zagrabiensis.« 

U prvom su dijelu adventske pjesme, u dru¬ 
gom božične, u trećem korizmene, zatim us¬ 
krsne, za razne nedjelje u godini, Marijanske, 
svetačke a u osmom mrtvačke. Uvijek su naj¬ 
prije latinske pjesme a onda hrvatski (croa- 
tico idiomate). Ima nekoliko i koralnih misa 
latinskih. Vrijednije latinske pjesme adventske 
haimonizirali su Josip Juratovć, VatrosIay 


Kolander i Franjo Kostanjevac i te se još 
uvijek pjevaju kod zornica u zagrebačkoj 
prvostolnici. Nekoje hrvatske pjesme harmo¬ 
nizirao je Vjenceslav Novak, a neke 
ljepše i vrijednije prof. Franjo Dugan i 
te je donesao glazbeni prilog. Sv. Cecilije, 
kako se fo poslije spominje. 

Veliko blago naše crkvene pjesme leži 
u «Cithari«, pa ipak to je blago bilo dugo 
zakopano. Lijepe pjesme u njoj, koje su i 
duha crkvenog i karaktera narodnog, koje su 
dugo živjele u narodu, zametnuše se, potis- 
nuše ih u kut i otvoriše mjesto pjesmama 
germanskim, tudjima, koje daleko zaostaju za 
dragocjenom baštinom, koju nam riamriješe 
naši djedovi. 

Čudim se, da naš muzikolog pokojni 
Franjo Kuhač nije upozorio našu javnost na 
to djelo. Ili nije znao za njega ili ga nije in¬ 
teresiralo, jer je zasjecalo u područje crkvene 
glazbe, kojom se on nije bavio i koju je 
slabo poznavao. 

Prof. Skender F a b k o v i ć napisao je u 
»Napretku« g. 1873. br. 2. članak o »Cithari« 
u kom medju inim veli: »To vam je knjižu- 
rina 115 g. stara, koja se nemalo u svakoj 
hrvatskoj crkvi nalazi, ali za koju dan danas 
nitko već ne mari s dva veoma važna raz¬ 
loga. Prvi je taj, što je pisana uz latinski je¬ 
zik kajkavskom hrvaštinom, pak tobože s toga 
već nema cijene a drugi je opet u tom, što 
ju danas skoro već nitko neumije čitat. (Pi¬ 
sana je koralnim notama). Jest vam to mili 





učitelji i svećenici prava crkvena pjesmarica, 
jesu to gusle osmostrune sastavljene nepoz¬ 
natim nam umnim mužem i vrućim rodolju¬ 
bom hrvatskim a izdane 1757. troškom «A1- 
mae et vetustissimae cathedralis ecclesiae za- 
grabiensis«, tiskane pako u Zagrebu rečene 
godine slovima Antuna Reinera, inclyti Regni 
Croatiae typographi. 

Na ovo važno djelo, koje se danas pre¬ 
zirnim okom motri, kano da je pepeljuga, ne 
pako dična i zakonita kćerka slavne stolne 
crkve zagrebačke, na djelo, u kom je nesamo 
pravo obilje nabožnih pjesama, uglašenih sti¬ 
lom koralnim, stilom prilagodjenim naravi 
pjesme hrvatske, obraćam ovimi retci pozor¬ 
nost i učitelja i svećenika hrvatskih u nadi 
da budemo u buduće spočitanjem pristupali 
k toj Cithari osmostrunoj, pak ju nekom slaš- 
ću prizivati, da nam pomogne veličati Stvo¬ 
ritelja svijeta i zavjetnike naše«. 

Fabkovićev glas ostao je glas vapijućeg 
u pustinji. 

Na vrijednost »Cithare« upozorio je 
glazbeni svijet Čeh K. Konrad. On je na¬ 
pisao g. 1890. u »Vestnik kr. češke společ- 
nosti nauk« oveću raspravu pod naslovom: 
«Hymnologie staro charv&tska« Konrad kaže 
o napjevima u «Cithari«, da su nastali pod 
utjecajem rimskog korala i narodne svjetovne 
pjesme pa veli: «Napjevi koji su nikli iz 
korala ti su ozbiljniji. Koji su nastali pod 
utjecajem ili u duhu narodne pjesme, ti su 
mnogi življi, gipkiji, ti gladje teku. Protekli 
su ne samo iz glave već iz srca skladateljeva«. 


Apel Fabkovićev slabo je djelovao na 
naše orguljaše i na naš kler. Ni upozorenje 
Konradovo na vrijednost »Cithare« nije nas 
oduševilo za našu starinu. Upravo je začudno, 
da je u nas bio tako velik nehaj za crkvenu 
popijevku. Istom «Sv. Cecilija« (.1907.) po¬ 
čela je probijati led i pribavljati ugled tim 
starim pjesmama. , 

Naš literat i glazbenik pokojni V j e n - 
ceslav Novak potaknut valjda Konrado- 
vom raspravom bacio se na studiju «Cithare«. 
Njega j* »Cithara« tako oduševila, te je god. 
1891. izdao knjižicu: «Staro hrvatske 
cr kv e n e p o p i jevke«. Zanimiv je «Pri- 
pomenak« u toj knjižici, u kom Novak kaže: 
«U hrvatski puk unaša se crkvenih popijevaka, 
koje teško puštaju korjen dublje u narodu, 
jerbo su po zamisli i po sastavbi tudje, a 
ima ih dosta, u kojima — kad ih prosudju- 
ješ kao umotvorine — nema iskre ni duha 
ni srca. Samo ono crkvenih popijevaka, što 
je niklo iz naroda na hrvatskom tlu, ne izu¬ 
mire nikako, nego se prenaša od koljena do 
koljena kao i materinska riječ. Kud sreća da 
se nije nikada našlo orguljaša, koji su znali 
za svakojake šarene vrpce i kitnjaste odor- 
čice glazbenika malenoga duha. Pod njiho¬ 
vim nakitima i popravcima izdahnula je hr¬ 
vatska crkvena popijevka svoju krasnu dušu, 
punu bogoduhe poezije i izrodila se onako 
nakazna, kako ju je čuti katkada u seoskim 
crkvama ili naći pisanu, pače tu i tamo na¬ 
štampanu,« 



Ovo je doista oštar sud ali istinit. Sra¬ 
mota je po naše narodno biće, po našu hr¬ 
vatsku kulturu, da smo biserje svojih crkve¬ 
nih pjesama bacili u prašinu i zaborav i dali 
mjesto tudjim, lošijim pjesama. 

Vjenceslav Novak u spomenutoj knjižici 
izdao je 52 pjesme iz »Cithare«. On je na¬ 
pjeve ritmizovao, harmonizirao a nekojima i 
tekst prekrojio, samo da ih učini što pristu¬ 
pačnijima. Knjižicu šalje u svijet i preporu¬ 
čuje ju riječima izdavača «Cithare« (1757): 
• Neka senjomeslaviBogiprodiči 
narodnost hrvatska«. Te su pjesme 
pobudile slabi interes. Ljudi nijesu imali ra- 
zumjevanja za te stare napjeve. 

Iza <Cithare« nemamo dugo nikakvih 
kantuala, bar za sad nije poznato. 

Josefinizam i germanska kultura osta¬ 
više i po hrvatskim zemljama svoje tragove: 
Vjersko je čuvstvo znatno ohladilo, u cr¬ 
kvu se zavukla svjetovna glazba, hrvatska se 
riječ i pjesma sve više potisnula u kut. Stare 
naše crkvene popijevke hrvatskog i crkvenog 
duha umuknuše a mjesto njih dodjoše nje¬ 
mačke pjesme. Spočelka se gledalo poprijeko 
tu novotariju, napokon se poprimilo. Učinio 
se veliki grijeh na kulturi hrvatskog naroda. 

Tako je hrvatska crkvena popijevka u 
18. stoljeću tako reći izdahnula. 

Došao je ilirski preporod. Narodna svijest 
počela se buditi. U tom pokretu pjesma je 
učinila svoje, igrala je važnu ulogu, dopri- 
nesla je veliki udio probudjenju narodne misli. 


Nekoji od Iliraca baciše oko i na cr¬ 
kvenu popijevku. Osvrnut ću se sa par riječi 
i na taj rad. (Franjo Kuhač: »Ilirski glazbe¬ 
nici.« Izdala Matica Hrvatska 1893.) Od svih 
ilirskih skladatelja najznamenitija je u tom po¬ 
gledu O. Fortunat Pinta ri ć. (*1798. u 
Čakovcu, ti867. u Koprivnici.) Glazbu i or- 
guljanje učio je kao mladi franjevački novic kod 
organiste stolne crkve zagrebačke Langera. 
Poslije ga je u sazvučju i kompoziciji podu¬ 
čavao \Viesner pl. Morgenstern. Stečene 
temelje glazbene nauke sam je dalje proširi¬ 
vao čitanjem dobrih knjiga i uz prirodjeni dar 
a i stečeno lijepo znanje Pintarić se dao na 
komponiranje crkvenih pjesama. Bio je spo¬ 
soban organista, kako vele tradicije franje¬ 
vačkog reda. Crkvenih pjesama uglazbio je 
on dosta mnogo i to: Misa latinskih i hrvat¬ 
skih, graduala, offertora. 

Kuhač donosi popis sviju Pintarovićevih 
skladba, kojih je velik broj. 

G. 1852. dao se Pintarić na to, da sastavi 
jedan kantual crkvenih pjesama za puk. U tu je 
svrhu sabrao i preveo zgodne tekstove i u- 
glazbio mnogo hrvatskih crkvenih pjesama. 
Djelo je dovršio kao gvardijan u Virovitici 
1860. i nadjenuo mu je ime „Crkvena lira “ 
te se obratio na hrvatskog mecenu biskupa 
Strossmayera s molbom, ne bi li on o svom 
trošku izdao to djelo. Strossmayer privoli, ali 
prigovori tekstu pjesama. Pintarić dade tekst 
popraviti učitelju koprivničkom Gjuri Estheru 
i priredi «Crkvenu liru« 1867, za tisak (17 
kajdnih araka na 468 stranica) ali mu smrt 





24. veljače 1867. pomrsi račune. Rukopis se 
izgubio. Na sreću imao ga je u prepisu lud- 
breški organista Antun Fržić, a Kuhač si je 
dao prepisati jedan egzemplar. Kuhač tvrdi o 
Pintariću ovo: »Crkvenog glazbotvorca Pin- 
tarića treba prosudjivati sa dvije strane: sa 
sa strane glazbotvorca, koji je uglazbavao 
hrvatske crkvene pjesme za puk i sa strane 
glazbotvorca figuralnih misa, fuga i preludija. 
Za prvoga t. j. za crkveno-pučkog kompo- 
nistu, može se reći, da je bio tako sretne 
inspiracije, da će dugo ostati nedostiživ. Pučke 
njegove crkvene popijevke nisu plod glaz¬ 
bena zanatlije ili plod fantazije običnog fra¬ 
tarskog orguljaša, već izljev čistog pobožnog 
ushita, koji je pogodio hrvatski pučki glaz¬ 
beni ton i ukus i duboko zavirio u dušu po¬ 
božnog nam puka. Manje su vrijedne figu- 
ralne mise ... 0 Pintarićevlm fugama i pre¬ 
ludijima reći mi je, da se mogu- glede kon¬ 
cepcije i strukture o bok staviti najboljim stari¬ 
jim orguljskim glazbotvorinama te vrsti. . . . 
Da je sreća htjela da dodje kojem vještaku 
u ruke ili da mu je moguće bilo naobraziti 
se u kojem konzervatoriju, Pintarić bi 'bio 
postao orguljaškim komponistom svjetskog 
glasa.« Ovako veli Kuhač o Pintariću. Nje 
gove mi pjesme bijesu poznate. Trebalo bi 
potražiti te pjesme, možda bi mogle vrijediti 
za preporod naše pučke cikvene popijevke. 

Još je jedan Franjevac, koji se za ilir¬ 
sko doba bavio sakupljanjem’i uglazbivanjem 
crkvenih pučkih melodija, a to je bio O 

Marijan Jaić. Rodio se u Brodu na Savi 


1795. God 1812. stupi u Beču u franjevački 
red. Za svećenika je zaredjen 1818. i na¬ 
mješten u Vukovar. Imao je dara za glazbu, 
ali temeljite glazbene poduke nije imao. God. 
1850. objelodanio je u Budimu hrvatski 
kantual s melodijama uz orguljsku pratnju pod 
naslovom: „ Naplvi bogoljubnih crkvenih 

pisamah V — Ta se nalaze obredne 
pjesme, prevedene iz latinskog pozivajuć se 
na to : «da Slavonski naš narod ima povlas¬ 
ticu od g. 1053. javnu sv. službu obdćržavati 
šlavonski.« Mise i preludije uzeo je od tudjih 
glazbotvoraca a popijevke pučke -sabrao je 
po Slavoniji, Bačkoj, Banatu. (Ima i njemač¬ 
kih i madžarskih napjeva). Pjesme iz tog kan- 
tula mnogo se pjevaju po Slavoniji i njegova 
pjesmarica m Vinac u još je i danas^tamo ra¬ 
širena. 0. Jaić umro je u Budimskom samo¬ 
stanu 4. kolovoza 1858. 

Ilirski pjesnik P a vao S t o os (1806.— 
1862.) bavio se i uglazbivanjem crkvenih 
pjesama, god. 1858. izdao je kao župnik Po- 
kupski: „Kitice cerkvenih pesamah s napevi *. 
(Zagreb. Berzotiskom Karla Albrechta. 1858.) 
U djelu je napisao članak: «0 cćrkvenom 
pevanju,« («preštampan iz »Katoličkog lista* 
1-657. br. 42.), koji je zanimiv radi lijepih 
misli. U Stoosovoj knjižici nalazi se 13 pje¬ 
sama sa napjevima. Sve je pjesme uglazbio 
Stoos. Kuhač veli: »Pjesme su izljev pobož¬ 
ne kršćanske duše. . Ritam im je originalan. 
Šteta da se nije razumio bolje u nauku o 
sazvučju.« — jedna Štosova pjesmi: .0 
morijo, slatki su mi čaši" pjeva se još t 
danas po našim crkvama. 




Za Josipa Juratovića (rodio se u Kar¬ 
lovcu 1796. Bio franjevac, poslije prebendar 
i regenš kora katedrale zagrebačke f 1879.) 
kaže Kuhač, da je uglazbio crkvenih pjesama. 
Tvrde, da onaj lijepi »Miserere«, što se pjeva 
kod lamentacija po Hrvatskoj, potiče od 
njega. 

Od svih Ilirskih glazbenika ponajveću 
vrijednost ima po našu pučku crkvenu pje¬ 
smu Pintarić. Možda će se moći njegov rad 
u pravom svjetlu prikazati. Uvjeren sam, da 
će naš marljivi redaktor «Sv. Cecilije* i na 
njega se osvrnuti. 

Kasnije zbirke naših crkvenih pjesama 
tako n. pr .Napćvi cerkvenih pdsamah", što 
je po nalogu nadb. duhovnog stola u Za¬ 
grebu sastavio G j u r o E i s e n h u t h (Za¬ 
greb 1872.) nemaju već starijih pučkih crkvenih 
pjesama. Tu se već nalaze misne pjesme od 
Haydna (Pred Tobom o Bože kleči) Schuberta 
(Ah kud ću se uteći) i druge ponajviše nje¬ 
mačke pjesme. Nekoje je i sam Eisenhuth 
uglazbio. Ponajviše su tu napjevi za pjesma¬ 
ricu ‘Sunčanica«, što ju je sastavio Baleno- 
vić i Šic. Pjesme su te bile namijenjene puku 
i školi. 

Ni Kindlein — Kolanderov ‘Kantual« 

- (Zagreb 1895.) nije popravio stanja naše pu¬ 
čke crkvene pjesme. Orguljaši su dobili zgo¬ 
dan priručnik za obrede, za čim se vapilo. 
Dobili su i ogromnu zbirku pjesama nami¬ 
jenjenih hrvatskom puku ali na žatost sa 
malo hrvatskih i dobrih' crkvenih pjesama. 
Da se obaziralo na Cecilijansku misao i rad 

drugih naroda oko reforme pučke popijevke, 
to djelo bilo bi znatno koristilo našoj crk¬ 
venoj glazbi. I novije pjesmarice V i 1 k a 
Novaka (’ 1864 f 1918.) za naše srednje 
škole i te su prekinule sa tradicijom naše 
stare crkvene pjesme. U ‘Crkvenoj pjesma¬ 
rici« za ženske škole (2 glasni zbor) što ju 
je priredio Vilko Novak a izdao Kugli u Za¬ 
grebu 1909., ima već nekoliko starih i novi¬ 
jih pjesama iz «Sv. Cecilije«. Vidi se, da je 
Novak počeo uvažavati Cecilijansko nasto¬ 
janje. 

God. 1892. izašla je »Crkvena pjesma¬ 
rica za srednje škole«. Tu je ponukom di¬ 
rektora gimnazije zagrebačke Mirka Divko- 
vića sastavio učitelj pjevanja IvanStrnad. 
Šteta da je u Strnada bilo premalo spreme 
za takav rad. 

Mnogo su skrivile padu naše crkvene 
pjesme naše škole, jpučke i srednje, osobito 
ženskg po sumostanima. One su nam »lifrale« 
njemačke pjesme sa kojekakovim sentimen¬ 
talnim melodijama. 

Gdjekoji kraj Hrvatske ipak je ostao vje¬ 
ran tradiciji i sačuvao po koju staru hrvat¬ 
sku crkvenu popijevku. 

Vjenceslav Novak ovako je sudio g. 
1889. naše crkvene pjesme u raspravi: „Cr* 
tiče iz crkvene glazbe “ (Preštampano iz iz¬ 
vješća kr. učiteljske škole u Zagrebu za šk. 
god. 1888.(9): Naše crkvene pjesmarice, iz¬ 
dane za školsku mladež, nemaju nikakove 
vrijednosti. Napjev, kojemu možeš mirne 
duše podmetnuti tekst svjetskog karaktera, 


nema u crkvi mjesta Te napjeve (s har¬ 
monijom najtrlvijalnije vrsti) izhltrili su ljudi 
možda puni dobre volje, ali ljudi, koji nljesu 
znali, ili su u onom trenu zaboravili razmi¬ 
sliti, da je ljubav k Božanstvu druge naravi, 
nego ljubav k rodu, domovini, ijubovci i t. d. 
da je veselje kršćansko o božiću i uskrsu 
drugačije nego ono, kad se ljudi sastaju na 
odmoru u veselom društvu * 

Ovo su zlatne riječi, koje bi si trebali 
duboko upisati u srce naši orguljaši i sve¬ 
ćenici, koji su odgovorni za crkveno pjeva¬ 
nje u svojoj crkvi. U istoj raspravi obazire 
se Novak na poznatu plesmu u čast Mariji 
»Marijo svibnja kraljice« pa veli za taj nje¬ 
mački napjev, da bi se toj melodiji moglo 
mirne duše podmetnuti ljubavno uzdisanje 
sentimeutalnog srca. Pa ipak taj napjev ne¬ 
prestano vlada u našim crkvama. Mi mislimo 
da ne može biti svibanjske pobožnosti bez 
te pjesme. Koliko boljih Marijanskih pjesama 
imamo u našim starim pjesmama, pa ipak 
žucamo se pjevati ih, dajemo prednost ne¬ 
vrijednim novotarijama. U toj raspravi tiče 
se Novak još jedne božične pjesme: »Dje¬ 
tešce nam se rodilo * pa veli, napjev današ¬ 
nji posve se podudara sa pjesmom «Nikaj 
na svetu lepšega ni«. Zar nije imao pravo 
Novak izreći ovako oštar sud ? Kad bi se 
uzele mnoge naše crkvene pjesme pod kri¬ 
tički nož, jako bi zlo prošle. 

God. 1907. počimlje izlaziti «Sv. Ceci- 
lija« i ona na vješta uskrsnuće hrvatske cr¬ 
kvene popijevke. Već prvi broj lista đonaša 

nekoliko starih korizmenih pjesama iz »Cit- 
hare« po harmonizaciji Dugan&voj. «Sv. Ce- 
cilija« uzima si za program: »gojenje pučke 
crkvene pjesme« Toga programa list se 
vjerno i držao. Donesao je dosele lijepi broj 
starih pjesama (32 iz »Cithare« i »Pavlinske 
pjesmarice« a 2 Georgiceove) a i novijih 
narodnoga crkvenog duha namijenjenih puku, 
koje su skladali: Mirko Novak, O. Kamilo 
Kolb, F. pl. Lučić, Vinko Žganec, Rudolf 
Taclik, Žlatko Špoljar i drugi. Napredak se 
neki opaža. Tu i tamo čiste se skora trivi¬ 
jalne i strane pjesme te ustupaju mjesto sta¬ 
rim našim napjevima. Doduše mnogi još uvijek 
gledaju sa nekim nepovjerenjem na »Sv. 
Ceciliju« i njezin glazbeni prilog. 

God. 1911. izdao je Stjepan Ha- 
d r o v i ć, kanonik u Sarajevu i organista u 
stolnoj crkvi, crkvenu pjesmaricu za puk: 
*Hossanna «. Pjesmarica je razdijeljena u 
dva dijela. U prvom su pučke pjesme, u dru¬ 
gom liturgijski obredi. U pjesmarici je i 
»Priprava« (116 stranica), kojoj je svrha 
podučit narod u kajdama. Ima kratka • uputa 
i u koral. Za par godina (1914.)izašla je i 
orguljaška pratnja za te napjeve. Hadrović 
je uložio mnogo truda i troška u to ogromno 
djelo. U zbirku je metnuo i svojih kompo¬ 
zicija. Ne može se poreći auktoru ni sprema 
ni dobra volja, ali ta pjesmarica boluje na 
staroj bolesti, kao i sve naše dosadanje. 
Mnoge pjesme ne odgovaraju duhu našeg 
naroda, a nebi sve izdržale ni glazbene kritike. 



Klerici nadbiskupskog sjemeništa zagre¬ 
bačkog slijedeći stope svojih prešasnika u 
radu književnom i glazbenom, 'hoteći dopri- 
nesti nešto preporodu naše crkvene pjesme, 
izdadoše pjesmaricu: * Hrvatski korali* ili 
hrvatske pučke crkvene pjesme. (Izdao »Vije¬ 
nac« glazbeno društvo u nadb. sjem. zagre¬ 
bačkom 1912. Cijena 60 f.) Ta je edicija 
obradovala'hrvatske Cecilijance, jer je do- 
nesla na svijetlo stare naše napjeve. Nazvaše 
ih »korali«, jer su to stare naše pjesme, koje 
odišu i duhom crkvenim i hrvatskim narod¬ 
nim. Pjesmarica služi za jednoglasno pjeva¬ 
nje. Uz napjev štampan je i cio tekst. Tek¬ 
stove su priredili: dr. Valentin Čebušnik i 
prof. Ferdo Rožić. Šteta da nije cijeli tekst 
podmetnut pod napjev. U zbirci su 3 misne 
pjesme, 2 adventske, 7 božičnih, 4 korizmene 
3 uskrsne, 1 spasovska, zatim još 21 razna 
pjesma, ukupno 41 pjesma. Iz »Cithare« 
ih je 35 a 3 je od novih skladatelje; 0. K. 
Kolba, M. Novaka, F. Lučića i V. Žganca. 
Kod pjesmarice mnogo je radio tadanji 
bogoslov Vinko Žganec uz pripomoć prof. 
Franje Dugana. 

»Hrvatske korale« pohvalila je naša 
javnost, istakla je vrijednost tiju pjesama, 
gdjegdje se uzelo te pjesme i u porabu (sje¬ 
menište, gdjekoji samostan) a inače ostalo je 
sve pri starom. Kad upitaš gdjekojeg orgu- 
Ijaša ili svećenika »zašto ne izvodite te stare 
naše pjesme« dobit ćeš češće odgovor »to 
su pjesme žalobnc, narodu se ne svidjaju«. 
Ovako govori onaj, koji stvar nerazumne. 


Naša stara hrvatska pučka crkvena pjesma 
mišljena je i gradjena u najviše slučajeva u 
starim tonovima (starim crkvenim prijemetima), 
koji su većinom tugaljiva karaktera. Nama 
su ti načini danas tudji, jer je naše uho pri¬ 
učeno na modernu ljestvicu, zato mi nemamo 
osjećanja za te pjesme. 

Otud onda nepovoljni sudovi po te naše 
korale. Treba uvažit, da je to natodno, naše 
blago, pa ga valja cijenit. Karakter naše i 
svjetovne narodne pjesme jest većim dijelom 
tugaljiv. Starije narodne svjetovne pjesme 
gradjene su takodjer u tim načinima. U os¬ 
talom dobro primjećuje V. Žganec (Sv. 
Cecilija 1914. str. 34.): »Gdje nijesu silom 
unešene nove crkvene pjesme, ondje narod 
još i danas pjeva u crkvi i u najsvečanijim 
zgodama pjesme u molu; crkvene koralne 
pjesme često i na najveće svetkovine izrazuju 
radost vjernika i u mekim ljestvicama. Ove 
činjenice potvrdjuju barem to, da je veselje 
moći izraziti u pjesmi i bez dura.« 

Ravnajući učitelj MilanLangu Sa¬ 
moboru napisao je djelo »Samobor, u kom 
je opisao život i običaje ovoga trgovišta. 
(Zagreb 1915. Preštanpano iz akademičkog 
«zbornika za narodni život i običaje južnih 
Slavena«.) U toj ogromnoj knjizi od 1060 
stranica nalazi se jedno poglavje: »Crkvene 
pjesme.« Tu je Lang pobilježio 30 crkvenih 
pjesama, koje se u Samoboru pjevaju, koje 
ili još nijesu štampane u našim pjesmaricama 
iti se pjevaju ovdje sa varijantama. Medju 
tim pjesmama nalazi se nekoliko lijepih starih 

pjesama iz »Cithare«, koje se ovdje sa ve¬ 
seljem i zanosom pjevaju i zaslugom vrlog 
organiste samoborskog Stjepana Kralje¬ 
vića neke budno u crkvi čuvaju. 

Nakon svega rada *Sv. Cecilije« oko 
reforme naše pučke crkvene pjesme, nakon 
što su otkrita neka stara vrela, počeo se 
pobudjivati ipak neki veći interes za tu stvar. 
«Sv. Cecilija« počela je donositi i lijepih 
teoretskih rasprava o pučkim crkvenim pjes¬ 
mama. Tako Božo Šimleša piše u Sv. 
CfCiliji 1915. svezak V. o tekstovima crkve¬ 
nih pjesama. Medju inim veli Šimleša: Mate¬ 
rija crkvenih pjesama jesu vjerske istine, zato 
treba paziti pjesnik da neiskrivi koji dogma 
ili mišljenje katoličke crkve. Tekst mora biti 
jednostavan, razumljiv. Svaka kitica mora biti 
logična cjelina. Čuvstvo treba biti jednake 
snage kroz sve kitice pjesme. Nije slobodno 
uplitati nove misli i prošnje, koje ne odgo¬ 
varaju karakteru. Rima ili srok svakako je 
nužna, ali nije pivo svojstvo crkvene pjesme. 
Prvo svojstvo jesu lijepe misli, izražene pri¬ 
kladnim riječima na pjesnički način. Ritam 
treba da je lagan i proveden kroz cijelu pje¬ 
smu. Veliki su dakle zahtjevi, što se stavljaju 
na pjesnika, ako hoće ispjevati dobru crkvenu 
pjesmu za puk. Takav mora dobro poznavati 
narodnu poeziju crkvenu i svjetovnu, mora 
dobro znati liturgiju, razumjevati sv. misu i 
druge crkvene funkcije. 

Ferdo Rožić napisao je raspravu: 
„Akcentualni i kvantitetni ritam crkvenih pje¬ 
sama • u Sv. Ceciliji 1917. sv. II. Rožić na- 

dopunjuje misli Simleše i pobliže govori 0 
dužini i kratkoći slogova, o srokovima. Tvrdi 
da nesamo prva strofa pjesme, već i sve druge 
moraju biti kvantitetom slogova posve jed¬ 
nake prvoj strofi, nesamo u srokovima već 
i u svim strofama svih stihova! Navadja pri¬ 
mjere i raščinja neke naše pjesme te ističe 
pogriješke. 

O harmonizaciji pučkih crkvenih pjesa¬ 
ma napisao je lijepi članak u Sv. Cee. god- 
1914. sv. VI. Vinko Žganec. Žganec tvrdi 
da pratnja pučkih crkvenih pjesama treba 
biti jednostavna, naravna, logična. 
Dakako da se za ovo hoće potpuno znanje 
nauke o sazvučju, traži se poznavanje crkvene 
glazbe, ukus a i vještina, koja se postizava 
ako se čiVaju uzorne stvari u tom pogledu. 
(N. pr. Bachovi korali).. 

Kod nas su velika zapreka širenju cr¬ 
kvenih pjesama medju puk tekstovi. Mi ima- 
demo sijaset molitvenika, svaki ima aproba- 
čiju, a ipak tekstovi se pjesama razilaze. Tko 
je kušao podučavati u pjevanju mladež ili 
puk znade, koliko neprilike zadavaju ti razni 
molitvenici, ta raznolikost teksta. «Cccilijino 
društvo« predložilo je bilo prije nekoliko 
godina nadb. duhovnom stolu u Zagrebu od¬ 
bor, koji bi imao cenzurirati pjesme i tekstove 
pjesama u molitvenicima. Koliko je poznato 
taj odbor još nije funkcionirao, a novi su 
molitvenici izlazili i dalje i dobivali aproba- 
Cije. Glede tih tekstova Čeka »Ceđlijinsko 
društvo«, velika zadaća kad bude uredjivalo 
crkvenu pjesmaricu za puk. Naši pjesnici 







Vladimir Rožman i Ferdo Rožić 
pokazali su. lijepih uspjeha u tom pogledu, 
pa će trebati na njih računati kod toga. 

God. 1914. u 11. svesku «Sv. Cecilije« 
upravio je urednik Barle apel na orguljaše i 
svećenike, da šalju redakciji pučke crkvene 
pjesme, koje se u narodu pjevaju a nijesu 
štampom objelodanjene. Sličan apel upravio 
je narodni zastupnik Vjek osi a v Spinčić 
(Sv. Cee. I. syez. 1916.) na svećenstvo i uči- 
teljstvo po Istri i Dalmaciji, Nekoji su se 
trudbenici i odazvali pozivu i poslali redak¬ 
ciji «Sv. Cecilije« pjesama. Glazbeni prilog 
«Sv. Cee.« donesao je nekoliko pjesmica iz 
Istre, što ih je poslao Antun Zidar i ć. 
Da dobijemo vjerno ogledalo naše pučke 
crkvene pjesme trebali bi naši orguljaši i 
svećeuici po svim hrvatskim zemljama odaz¬ 
vati se ovom pozivu. 

Vrlozanimivesu »Pjesme ugarskih 
Hrvata« (crkvene jačke), što ih je «Sv. 
Cecilija« donesla u V. i IV svesku svojih 
glazbenih priloga za g. 1917. Tekst je pje¬ 
sama priredio Ferdo Rožić a harmonizirao ih 
je Franjo Dugan. (Upozorujemo na članak 
o tim pjesmama u «Sv. Cee.« 1917. str. 
149 -156. što ga je napisao Janko Barle.) 

Zaslužni naši zagrebački klerici ne 
miruju. Njihov »Vijenac« izdaje početkom 
1917.: »Hrvatsku crkvenu pjesma- 
ricu.«Ta pjesmarica jest kao orguljaška 
pratnja pjesama iz »Hrvatskih korala« 
(izdanje istog društva iz g. 1912.) a ima i 
pjesama iz glazbenih priloga «Sv. Cecilije.« 

Kod priredbe djela kumovao je prof. Dugan 
a tu je odmah i garancija za valjanost cijela. 
Pjesmarica je došla u dobri čas. Poslužit će 
u velike našim orgulja'šima, jer imaju na 
okupu valjane pučke crkvene pjesme, koje 
bi imale zavladati u našim hrvatskim crkvama. 

Tako se eto pomo pripravlja reiormala 
naše hrvatske crkvene pjesme. Približavamo 
se idealu, za koji moramo svi raditi: „ Crkve¬ 
na pjesmarica za hrvatski narod." »Cecilijan- 
sko društvo« u Zagrebu čeka ta zadaća, da 
tu pjesmaricu uredi. Već god - 1914 prćdlaže 
lupoglavski župnik Ante Kolarić na skupštini 
društva Sv. Jeronima, da Jeronimsko društvo 
izda crkvenu pjesmaricu s kajdama za puk. 
God. 1916. moli na Sv. Jeronimskoj skup¬ 
štini župnik iz Cirkvene Stjepan Mrakužić 
neka bi društvo pomoglo »Cecilijir.om druš¬ 
tvu« u tom nastojanju te bi zajednički izdali 
pjesmaricu U »Danici« - da se preporuči Cee. 
dr. i naglasi svrha njegova. Prijedlog je pri¬ 
hvaćen u načelu. Reklo se, treba čekati bolje 
prilike, dok mine rat. 

S edicijama sv. Jeronimskim pjesmarica 
bi se najbolje proširila u hrvatskom narodu. 
Tako su uradili i Slovenci. Društvo «sv. Mo- 
horja« izdalo je crkvenu pjesmaricu «Sv. 
Cecilija« (2. sveska u dva navrata) pod re¬ 
dakcijom Antuna Foerstera. Radimo i mi mar¬ 
ljivo na tom i pribirajmo materijal iz sviju 
hrvatskih krajeva, da nam pjesmarica bude 
naša dika i ponos. 

Dr. Franjo Wift rekao je: »Crkva je 
škola umjetnosti za priprosta čovjeka.« Ako 

narod ne čuje i ne pjeva u crkvi valjane i 
dostojne pjesme, to će se njega i tekako 
dojimati. To će djelovati na njegovo srce i 
dušu, na vjeru i ćudoredje.« Naš hrvatski 
narod prijatelj je pjesme. Ona mu je prati¬ 
lica u svim prilikama šivota. Ona mu daje 
duševnu hranu. Pružimo mu dakle va¬ 
ljanu duševnu hranu. Nastaje novo 
doba, kad stresamo sa sebe tudjin- 
ski jaram, izbacimo iz naših hrvat¬ 
skih crkvi i pjesmu tudjinsku! 

